b"\n_START_ARTICLE_\nSaugant reputacij\xc4\x85\n_START_SECTION_\nSiu\xc5\xbeetas\n_START_PARAGRAPH_\nReputacijos i\xc5\xa1saugojimo klausimas Wilheminai i\xc5\xa1kyla tada kai ji priversta spr\xc4\x99sti savo nevedusios n\xc4\x97\xc5\xa1\xc4\x8dios motinos problemas ir \xc4\xafsipareigojimus savo merginai Vivianai. Wil\xc4\x97 kovoja su savo laiku, kuri turi paskirstyti tarp savo motinos, kuri atstumta kin\xc5\xb3-amerikie\xc4\x8di\xc5\xb3 bendruomen\xc4\x97s d\xc4\x97l savo nevedybinio n\xc4\x97\xc5\xa1tumo, persikelia pas Wilhemin\xc4\x85 gyventi ir savo merginos Vivianos, kuri\xc4\x85 ji savo mamai pristato kaip tiktai draug\xc4\x99. Tuo pa\xc4\x8diu metu Wil\xc4\x97s mama privalo nuspr\xc4\x99sti ar t\xc4\x97vo reputacija, ar jos pa\xc4\x8dios jausmai yra svarbesni. Wil\xc4\x97s mama netrukus suvokia, kad nor\xc4\x97dama susigr\xc4\x85\xc5\xbeinti t\xc4\x97vo reputacij\xc4\x85 ir nustoti kovoti su sunkumais, ji tur\xc4\x97s i\xc5\xa1tek\xc4\x97ti u\xc5\xbe vyro, vardu Cho. Wil\xc4\x97 nety\xc4\x8dia su\xc5\xbeino, jog jos mama myli visai kit\xc4\x85, ir nusprend\xc5\xbeia sutrukdyti \xc5\xa1ioms vestuv\xc4\x97ms._NEWLINE_Tuo pat metu, d\xc4\x97l savo baim\xc4\x97s b\xc5\xabti kartu vie\xc5\xa1umoje, Wil\xc4\x97 praranda Vivian\xc4\x85, kuri i\xc5\xa1vyksta \xc4\xaf Pary\xc5\xbei\xc5\xb3. Po trij\xc5\xb3 m\xc4\x97nesi\xc5\xb3, Vivianos ir Wilhelminos mamos suveda abi merginas viename vakar\xc4\x97lyje, ir gal\xc5\xb3 gale jos pasibu\xc4\x8diuoja prie\xc5\xa1 visus pa\xc4\x8diame \xc5\xa1oki\xc5\xb3 aik\xc5\xa1tel\xc4\x97s centre.\n_START_SECTION_\nFilmo prad\xc5\xbeia\n_START_PARAGRAPH_\nRe\xc5\xbeisier\xc4\x97 Alice Wu filmo scenarij\xc5\xb3 para\xc5\xa1\xc4\x97 keleriais metais anks\xc4\x8diau, remdamasi savo pa\xc4\x8dios atsiskleidimo (\xe2\x80\x9ecoming out\xe2\x80\x9c) patirtimi. 2001 metais filmo scenarijus laim\xc4\x97jo Los And\xc5\xbeelo CAPE organizacijos scenarijaus apdovanojim\xc4\x85, kuris suteik\xc4\x97 galimyb\xc4\x97s prad\xc4\x97ti filmo k\xc5\xabrim\xc4\x85. Filmas prad\xc4\x97tas filmuoti 2003 metais, tur\xc4\x97damas 2,5 JAV doleri\xc5\xb3 biud\xc5\xbeet\xc4\x85._NEWLINE_Charakterizuojant Niujorko kin\xc5\xb3-amerikie\xc4\x8di\xc5\xb3 bendruomen\xc4\x99, filmas yra mandarin\xc5\xb3 kin\xc5\xb3 ir angl\xc5\xb3 kalb\xc5\xb3 mi\xc5\xa1inys.\n_START_SECTION_\nApdovanojimai\n_START_PARAGRAPH_\n\xe2\x80\x9eSaugant reputacij\xc4\x85\xe2\x80\x9c 2005 m. buvo nominuotas \xe2\x80\x9eBreakthrough\xe2\x80\x9c (angl. 'persilau\xc5\xbeimas') re\xc5\xbeisieriaus apdovanojimui \xe2\x80\x9eGotham Awards\xe2\x80\x9c apdovanojimuose; 2005 m. Auksinio arklio film\xc5\xb3 festivalyje (angl. Golden Horse Film Festival) nominuotas \xc5\xbei\xc5\xabrov\xc5\xb3 pasirinkimo apdovanojimui ir geriausios aktor\xc4\x97s apdovanojimui Mi\xc5\xa1elei Krusiek; 2006 m. GLAAD Media apdovanojimuose nominuotas GLAAD medijos apdovanojimui u\xc5\xbe ribotai i\xc5\xa1leist\xc4\x85 i\xc5\xa1skirtin\xc4\xaf film\xc4\x85. I\xc5\xa1 \xc5\xa1i\xc5\xb3 nominacij\xc5\xb3 filmas laim\xc4\x97jo \xc5\xbei\xc5\xabrov\xc5\xb3 pasirinkimo apdovanojim\xc4\x85 2005 m. Auksinio arklio film\xc5\xb3 festivalyje.\n_START_SECTION_\nFilmo i\xc5\xa1leidimo datos\n_START_PARAGRAPH_\nFilmas \xe2\x80\x9eSaugant reputacij\xc4\x85\xe2\x80\x9c, pristatytas Toronto film\xc5\xb3 festivalyje 2004 m. rugs\xc4\x97jo 12 d. dar iki labai riboto i\xc5\xa1leidimo 2005 m. JAV, prad\xc4\x97jo savo keli\xc4\x85 nepriklausomo kino rate: rodomas Sundance film\xc5\xb3 festivalyje, Tarptautiniame Sietlo film\xc5\xb3 festivalyje ir kituose.\n_START_SECTION_\nKritik\xc5\xb3 nuomon\xc4\x97\n_START_PARAGRAPH_\nFilmo \xc4\xafvertinimas buvo daugiausia teigiamas, dauguma kritik\xc5\xb3 teigiamai vertino filmo \xc5\xa1velni\xc4\x85 romantik\xc4\x85 ir ner\xc5\xabpesting\xc4\x85 komedijos spalv\xc4\x85, tuo tarpu, kai kurie kritikai pasteb\xc4\x97jo jog filmui tr\xc5\xabksta gilumo ir tai, jog filmas baigiasi kaip muilo opera."